recursal/SuperWikiNEXT-32B huggingface dataset:
***দ্য রেড মাওলানা*** হচ্ছে মাওলানা আবদুল হামিদ খান ভাসানী সম্পর্কে বাংলাদেশী সাংবাদিক নুরুল কবিরের লেখা ইংরেজি ভাষার একটি আলোচিত বই। এ বইতে ভারতের ব্রিটিশ রাজ্যের প্রতিপক্ষ ভাসানীর জীবন ও কর্ম নিয়ে ব্যপক আলোচনা রয়েছে। তার বিপ্লবী বাম দৃষ্টিভঙ্গি ও অবস্থানের জন্য তিনি "লাল মাওলানা" নামে পরিচিত ছিলেন। তাই বইটির নামে ‘রেড মাওলানা’ শব্দটি যুক্ত করা হয়েছে (লাল-এর ইংরেজি প্রতিশব্দ রেড)। বইটি অস্ট্রেলিয়ার জাতীয় গ্রন্থগারে স্থান পায়।

বিবরণ
-----

বইটি দশ অধ্যায়ে অন্তর্ভুক্ত। বইটিতে কৃষক শোষণের বিরুদ্ধে, ব্রিটিশ ঔপনিবেশিকতার বিরুদ্ধে এবং জাতিগত বিচ্ছিন্নতার বিরুদ্ধে ভাসানির রাজনৈতিক কর্ম বর্ণনা করা হয়েছে। এগুলির মধ্যে রয়েছে: মুসলিম লীগ ছেড়ে আওয়ামী লীগ গঠনের সময় তার ভূমিকা কি ছিলো? বৈদেশিক ভাষার ঔপনিবেশিক স্বৈরশাসনের বিরুদ্ধে তার লড়াই, আওয়ামী লীগের সাথে তার দুরুত্ব তৈরির কারণ, ঐ সময়ে দলের একটি অংশের মার্কিন যুক্তরাষ্ট্রের সাথে সামরিক চুক্তিতে যোগ দিতে আইয়ুব খানের সিদ্ধান্ত সমর্থন করার সিদ্ধান্ত নেয়; ন্যাশনাল আওয়ামী পার্টি গঠনে তার ভূমিকা; পাকিস্তানের নব্য ঔপনিবেশিকতার বিরুদ্ধে তার ভূমিকা, এবং ভাসানী কীভাবে বাংলাদেশ মুক্তিযুদ্ধে যোগ দেন। বইটি বঙ্গবন্ধু শেখ মুজিবুর রহমানের স্বৈরাচারী শাসনের বিরুদ্ধে তার ভূমিকা এবং ঐতিহাসিক ফারাক্কা লং মার্চের সময় তার গতিশীল ভূমিকার বিষয়ে আলোচনা করে।

প্রকাশনী
--------

ঢাকা বিশ্ববিদ্যালয়ের অধ্যাপক ও বিশিষ্ট প্রাবন্ধিক সিরাজুল ইসলাম চৌধুরী এই বইয়ের ভূমিকা লিখেছেন। বইটি প্রথম ২০১২ সালে একুশে বই মেলায় প্রথম প্রকাশিত হয়। বইটি ঢাকা থেকে প্রকাশ করে সংহতি প্রকাশনা।

তথ্যসূত্র
---------

1. 1 2  "THE RED MOULANA-নুরুল কবির বিদ্যুৎ"। rokomari.com। সংগ্রহের তারিখ ২০১৪-০৩-২৩।
2. ↑  "Remembrance | Maolana Abdul Hamid Khan Bhashani"। archive.thedailystar.net। ২০১৪-০২-২৮ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৩।
3. ↑  "New Age | Newspaper"। newagebd.com। ২০১৪-০৪-১২ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৩।
4. ↑  কবির, নুরুল (২০১২)। *The Red Moulana : an essay on Bhashani's ever-oppositional democratic spirit*। *অস্ট্রেলিয়ার জাতীয় গ্রন্থগার* (ইংরেজি ভাষায়)। আইএসবিএন 9789848882252।
5. ↑  "New Age | Newspaper"। newagebd.com। ২০১৪-০২-২৭ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৩।
**ফুসবল-ক্লাব জাংকট পাওলি ভন ১৯১০ ইভি** (জার্মান: *FC St. Pauli*; সাধারণত **এফসি জাংকট পাওলি** এবং সংক্ষেপে **জাংকট পাওলি** নামে পরিচিত) হচ্ছে জাংকট পাওলি ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লিগ ২. বুন্দেসলিগায় প্রতিযোগিতা করে। এই ক্লাবটি ১৯১০ সালের ১৫ই মে তারিখে প্রতিষ্ঠিত হয়েছে। ২৯,৫৪৬ ধারণক্ষমতাবিশিষ্ট মিলার্ন্টর স্টেডিয়ামে *কিৎসকিকার* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ফাবিয়ান হুরৎসেলার এবং সভাপতির দায়িত্ব পালন করছেন ওকে গটলিশ। বর্তমানে অস্ট্রেলীয় মধ্যমাঠের খেলোয়াড় জ্যাকসন আরভাইন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জাংকট পাওলি এপর্যন্ত ১৪টি শিরোপা জয়লাভ করেছে। ইয়ুর্গেন গ্রোনাউ, আন্ড্রে ট্রুলসেন, ক্লাউস টমফোর্ডে, পিটার অস্টারহফ এবং হর্স্ট হায়েকের মতো খেলোয়াড়গণ জাংকট পাওলির জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ৬৭ বছর পর, ১৯৭৭–৭৮ মৌসুমে জাংকট পাওলি প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ১৯৭৭ সালের সালের ৬ই আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে ডিটেলম ফারনারের অধীনে জাংকট পাওলি ভেয়ার্ডার ব্রেমেনের বিরুদ্ধে ৩–১ গোলের ব্যবধানে জয়লাভ করেছিল। তবে, তারা বুন্দেসলিগায় তাদের প্রথম মৌসুমটি স্মরণীয় করে রাখতে পারেনি, কেননা ১৯৭৭–৭৮ বুন্দেসলিগায় তারা ৬টি জয় এবং ৬টি ড্রয়ে মাত্র ১৮ পয়েন্ট অর্জন করে পয়েন্ট তালিকার ১৮তম দল হিসেবে বুন্দেসলিগা হতে অবনমিত হয়েছিল, যেখানে ফ্রানৎস গারবার ১৬টি গোল করে লিগে জাংকট পাওলির হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

বহিঃসংযোগ
---------


উইকিমিডিয়া কমন্সে **ফুটবল ক্লাব জাংকট পাওলি** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
**বগুড়া সরকারি কলেজ** (পূর্বনাম: **গভঃ কমার্শিয়াল ইনস্টিটিউট, বগুড়া**) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি বগুড়া জেলা সদরে অবস্থিত। এটি বগুড়া শহরের প্রাণকেন্দ্র সাতমাথায় শেরপুর রোডে অবস্থিত। এই কলেজটিতে একাদশ ও দ্বাদশ শ্রেণিতে বিজ্ঞান,মানবিক ও ব্যবসায় শিক্ষা শাখায় পাঠদান করা হয়।

প্রতিষ্ঠার ইতিহাস
-----------------

বগুড়া জেলা সদরের প্রাণকেন্দ্র সাতমাথায় অবস্থিত বগুড়া সরকারি কলেজ। প্রতিষ্ঠানটি মূলত বৃটিশ সাম্রাজ্য কাল থেকে যাত্রা শুরু করে। তখন এর নাম ছিল এডওয়ার্ড ইন্ডাস্ট্রিয়াল স্কুল। সেসময় এখানে মূলত বিভিন্ন হাতের কাজ শেখানো হতো। পরবর্তীতে তৎকালীন পাকিস্তান সরকার ১৯৬৫ সাল থেকে এটি গভঃ কমার্শিয়াল ইন্সটিটিউট হিসেবে কারিগরি শিক্ষা পরিদপ্তরের নিয়ন্ত্রণে পরিচালনা শুরু করে। তখন থেকে এই প্রতিষ্ঠানে বগুড়া পলিটেকনিক ইন্সটিটিউট এর অধীনে ২ (দুই) বছর মেয়াদী ডিপ্লোমা ইন কমার্স কোর্স চালু হয়। শিক্ষা মন্ত্রণালয়ের নির্দেশে ১৯৮১ সালে প্রতিষ্ঠানটি বগুড়া পলিটেকনিক ইন্সটিটিউট থেকে পৃথক হয়ে বগুড়া গভঃ কমার্শিয়াল ইন্সটিটিউট হিসেবে যাত্রা শুরু করে। পরবর্তীতে ১৯৮৪ সালে দেশের সকল কমার্শিয়াল ইন্সটিটিউটকে বাংলাদেশ কারিগরি শিক্ষা বোর্ড থেকে পৃথক করে মাধ্যমিক ও উচ্চ মাধ্যমিক শিক্ষা বোর্ড, ঢাকা এর অধীনস্থ করা হয় তখন ডিপ্লোমা ইন কমার্স কোর্সের নাম পরিবর্তন করে ডিপ্লোমা ইন বিজনেস স্টাডিজ রাখা হয়। তখন সেখানে হিসাববিজ্ঞান ও সাচিবিক বিদ্যা (বাংলা) বিভাগে ছাত্র-ছাত্রী অধ্যয়ন করতো। তবে প্রতিষ্ঠানটির সনাতন কোর্স সমূহ বর্তমান শিক্ষা ব্যবস্থার সাথে সামঞ্জস্যপূর্ণ না হওয়ায় ২০১৬ সালের ১২ই মে শিক্ষা মন্ত্রণালয়ের আদেশে দেশের পুরাতন ১৬ টি গভঃ কমার্শিয়াল ইন্সটিটিউটকে যুগোপযোগী করার উদ্দেশ্যে নাম পরিবর্তন করার সুপারিশ করা হয়। তখন বগুড়া গভঃ কমার্শিয়াল ইন্সটিটিউটের নাম পরিবর্তন করে বগুড়া সরকারি কলেজ করা হয় এবং একে মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনস্থ করা হয়। ২০১৬-১৭ শিক্ষাবর্ষ থেকে একাদশ শ্রেণীতে বিজ্ঞান, মানবিক ও ব্যবসায় শিক্ষা শাখায় শিক্ষার্থী ভর্তি শুরু হয়।

শিক্ষা কার্যক্রম
----------------

বর্তমানে এখানে বাংলা মাধ্যমে একাদশ ও দ্বাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় পাঠদান করা হচ্ছে।

সহশিক্ষা কার্যক্রম
------------------

বর্তমানে কলেজটিতে রোভার স্কাউট, ডিবেট ক্লাব, বিজ্ঞান ক্লাব, সাংস্কৃতিক ক্লাব ও সততা সংঘের কার্যক্রম চলমান আছে।

তথ্যসূত্র
---------

বহিঃসংযোগ
---------

* bgcbogura.edu.bd

| * দে
* স
বাংলাদেশের সাবেক গভঃ কমার্শিয়াল ইনস্টিটিউট |
| --- |
| কলেজসমূহ | 
* কুমিল্লা
* কুষ্টিয়া
* খুলনা
* চট্টগ্রাম
* ঢাকা
* দিনাজপুর
* পাবনা
* ফরিদপুর
* ফেনী
* বগুড়া
* বরিশাল
* ময়মনসিংহ
* যশোর
* রংপুর
* রাজশাহী
* সিলেট

 |
| নিয়ন্ত্রক ও অন্যান্য | 
* ঢাকা বোর্ড
* মাধ্যমিক ও উচ্চ শিক্ষা অধিদপ্তর
* শিক্ষা মন্ত্রণালয়
* জাতীয় শিক্ষা কমিশন, ১৯৫৯
* ইউএসএইড

 |
২১শতকে মেইল ও এক্সপ্রেস ট্রেনগুলো একই ধরনের যাত্রীসেবা দিয়ে থাকে।
**মেইল ট্রেন** বা **মেল ট্রেন** হচ্ছে রেল পরিবহনের একটি যাত্রীবাহী পরিষেবা। মেইল ট্রেনের উদ্ভব হয়েছিলো ডাক বিভাগের সাথে সমন্বয় করে। ১৯শতকে মেইল ও এক্সপ্রেস ট্রেনের মধ্যে পার্থক্য থাকলেও ২১শতকে তা আর নেই। ২১শতকে মেইল ও এক্সপ্রেস ট্রেনগুলো একই ধরনের যাত্রীসেবা দিয়ে থাকে।

এক্সপ্রেস ও মেইল ট্রেনের পার্থক্য
---------------------------------

এক্সপ্রেস ও মেইল ট্রেনে বর্তমানে আর পার্থক্য না থাকলেও এক সময়ে ছিল। তখন মেল গাড়ির বাকি কামরার সঙ্গে ডাক বাক্সের রঙের মতো একটি লাল রঙের কামরা যুক্ত থাকত। কামরার বাইরে লেখা থাকত আর এম এস বা রেলওয়ে মেল সার্ভিস। ভারতীয় ডাক বিভাগের সঙ্গে ভারতীয় রেলওয়ের যৌথ সহযোগিতায় চিঠিপত্রের আদান-প্রদান চলত এই কামরার মাধ্যমে। তখন যে ট্রেনের সঙ্গে এই কামরা যুক্ত থাকত তারা একটু কুলিন পর্যায়ের ছিল। তবে সেই কৌলিন্যের দিন এখন আর নেই। এখন এক্সপ্রেস ও মেইল ট্রেনে কোনও তফাৎ নেই। আবার এখন এমনও এক্সপ্রেস ট্রেন আছে যাতে আর এম এস কামরা আছে। মোটামুটি ভাবে গত শতকের ৭০ দশকের পর থেকে মেল ট্রেনের সঙ্গে বিশেষ ভাবে আর এম এস কামরা যুক্ত হওয়ার বিষয়টি উঠে যেতে শুরু করে এবং প্রয়োজনের নিরিখে এক্সপ্রেস ট্রেনের সঙ্গেও আর এম এস যুক্ত হতে থাকে। তাই আজকের দিনে এই দুই ট্রেনে কোনও তফাৎই নেই।

উল্লেখযোগ্য কিছু মেল ট্রেন
--------------------------

* দার্জিলিং মেল
* কালকা মেল
* ইস্ট বেঙ্গল মেল
* উত্তরবঙ্গ মেইল বাংলাদেশ
* সুরমা মেইল বাংলাদেশ

তথ্যসূত্র
---------

1. ↑  "মেইল ট্রেনের নিরাপত্তায় পুলিশই থাকে না"। *Bangla Tribune*। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।
2. ↑  "চালকের দক্ষতায় অল্পের জন্য বেঁচে গেল রকেট মেইল ট্রেন | কালের কণ্ঠ"। *Kalerkantho*। ২০২১-০৮-১৫। সংগ্রহের তারিখ ২০২২-০১-২৮।
অভিযানের কমান্ডার কার্স্টেন বোর্চগ্রেভিঙ্ক *Southern Cross* সামনে থিওডোলাইট রিডিং নিচ্ছেন। সাল ১৮৯৯
**দক্ষিনীয় অভিযান** বা **ব্রিটিশ অ্যান্টার্কটিক অভিযান ১৮৯৮-১৯০০** ছিল অ্যান্টার্কটিক এক্সপ্লোরেশনের বীরত্বপূর্ণ যুগের প্রথম ব্রিটিশ উদ্যোগ এবং রবার্ট ফ্যালকন স্কট ও আর্নেস্ট শ্যাকলটনের বিখ্যাত ভ্রমণের অগ্রদূত। অ্যাংলো-নরওয়েজিয়ান অভিযাত্রী কারস্টেন বোর্চগ্রেভিঙ্কের পরামর্শে এটি ছিল অ্যান্টার্কটিক মূল ভূখণ্ডে প্রচন্ড শীতকালের প্রথম একটি অভিযান এবং গ্রেট আইস ব্যারিয়ারে প্রথম পরিদর্শন (যা পরবর্তীতে আইস শেল্ফ নামে পরিচিতি পায়)। যদিও স্যার জেমস ক্লার্ক রসের ১৮৩৯ সালের গ্রাউন্ডব্রেকিং অভিযান স্থলভাগে প্রথমবারের মতো প্রভাব ফেলেছিল। এই অভিযান অ্যান্টার্কটিক ভ্রমণে কুকুর এবং বরফে স্লেজ ব্যবহারের পথপ্রদর্শক হিসেবে কাজ করেছিলো।

অভিযানটি ব্রিটিশ ম্যাগাজিনের প্রকাশক স্যার জর্জ নিউনেসের নিজস্ব অর্থায়নে করা হয়েছিল। বোর্চগ্রেভিঙ্কের দল *Southern Cross* যাত্রা করেছিল এবং রস সাগরের উপকূলরেখার উত্তর-পশ্চিম প্রান্ত কেপ আদারেতে ১৮৯৯ সালের পুরো শীতকাল কাটিয়েছিলেন।

যদিও তাবুর চারপাশে পাহাড়ি এবং হিমবাহী ভূখণ্ড থাকার কারনে অভ্যন্তরীণ অনুসন্ধানের সুযোগ কম এবং সীমাবদ্ধ ছিল।

তবুও এখানে তারা বৈজ্ঞানিক পরীক্ষা- নিরিক্ষার একটি বিসতকটি কার্যক্রম পরিচালনা করেছিল। ১৯০০ সালের জানুয়ারী মাসে  দলটি ৬০ বছর আগের একটি চিহ্নিত পথ অনুসরণ করে রস সাগর খোজার জন্য সাউদার্ন ক্রসের কেপ আদার এলাকা ছেড়ে যায় । অবশেষে তারা গ্রেট আইস ব্যারিয়ারে পৌঁছায়, যেখানে তাদের তিনজনের একটি দল ব্যারিয়ার পৃষ্ঠে প্রথম স্লেজ যাত্রা করেছিল। যা সেই সময়ে 78° 50′S এ একটি নতুন দূরবর্তী দক্ষিণ অক্ষাংশ রেকর্ড তৈরী করেছিল। 

  

ব্রিটেনে ফিরে আসার পর এই অভিযানটি লন্ডনের রয়্যাল জিওগ্রাফিক্যাল সোসাইটি দ্বারা অনুকরণীয়ভাবে গ্রহণ করা হয়েছিল, যা আবিষ্কার অভিযানের জন্য তারা যে অগ্রগামী অ্যান্টার্কটিক ভূমিকার পরিকল্পনা করেছিল তার প্রাক-অনুমোদনকে অসন্তুষ্ট করেছিলো। বোর্চগ্রেভিঙ্কের নেতৃত্বের গুণাবলী এবং তার বৈজ্ঞানিক ফলাফল পরিমাপ করা নিয়েও প্রশ্ন ছিল। এইভাবে, উল্লেখযোগ্য ভূমিকা থাকা সত্ত্বেও বোর্চগ্রেভিঙ্ককে কখনই স্কট বা শ্যাকলটনের বীরত্বের মর্যাদা দেওয়া হয়নি বরং অন্যান্য যুগের অভিযাত্রীদের বীরত্ব ঘিরে থাকা নাটকগুলোর তার অভিযান শীঘ্রই ভুলে যেতে ভূমিকা রাখছিলো। যদিও ১৯১১ সালে দক্ষিন মেরু বিজয়ী 

রোয়াল্ড আমুন্ডসেন স্বীকার করেছিলেন যে বোর্চগ্রেভিঙ্কের অভিযান অ্যান্টার্কটিক ভ্রমণের সবচেয়ে বড় বাধাগুলি সরিয়ে দিয়েছে এবং পরবর্তী সমস্ত অভিযানের পথ খুলে দিয়েছে।
সুপারি কাটার যন্ত্র, যাঁতি
পেশোয়া আমলের সুপারি কাটার যাঁতি, রাজা কেলকার যাদুঘর, পুনে, ভারত
রুপোর তৈরী যাঁতি, পশ্চিমবঙ্গ, ভারত
**যাঁতি** বা **জাঁতি** এক প্রকার সরল যন্ত্র, সাধারণত সুপারি কাটার কাজে ব্যবহৃত হয়। বাংলাদেশ, ভারত, পাকিস্তানসহ এশিয়ার বিভিন্ন দেশে এর প্রচলন দেখা যায়।[] বাংলাদেশে এলাকাভেদে এর বিভিন্ন নাম প্রচলিত, যেমন: সিলেট অঞ্চলে এর নাম *ছুৎরা* (সুত্‌রা), ঢাকায় এর নাম *স্রোতা* বা *শ্রোতা*, বরিশালে এর নাম সর্তা (ছরতা), চাটগাঁইয়া ভাষায় এর নাম সোরোতা। যান্ত্রিক কার্যক্রমের বিচারে যাঁতি অনেকটা কাপড় কাটার কাচির মতো কাজ করে। এর দুটো অংশ থাকে, একটি অংশ ধারালো, এবং অপর অংশটি ভোঁতা। সাধারণত ধারালো অংশটি উপরে থাকে, আর ভোঁতা অংশটি নিচে। উভয় অংশই একেবারে প্রান্তে একটি ছোট লোহার পেরেক-জাতীয় গঁজাল দিয়ে আটকানো থাকে। যে প্রান্তে অংশদ্বয় আটকানো থাকে, তার অন্য প্রান্তে সাধারণত হাত বসানোর উপযোগী করে গোলাকৃতি হাতল থাকে। সুপারি বা এজাতীয় বস্তু উভয় অংশের মাঝখানে রেখে হাতলে চাপ প্রয়োগ করা হয় এবং ধারালো অংশটি ঐ বস্তুকে কেটে ফেলে। অভিজ্ঞতার ভিত্তিতে ব্যক্তিবিশেষে এই কাটার ধরনে পার্থক্য হয়। কেউ কেউ বস্তুকে খুব ছোট করে কাটতে পারেন, কেউ যাঁতি ব্যবহারে দক্ষ নন। যাঁতি সাধারণত লোহা দিয়ে তৈরি হয়, এছাড়া পিতল দিয়েও যাঁতি তৈরি হতে দেখা যায়। ইদানীং সংকর ধাতুর যাঁতিও তৈরি হয়ে থাকে।

তথ্যসূত্র
---------
*Victoria amazonica* (বড় আমাজন লিলি); রাশিয়ার সেন্ট পিটার্সবার্গ উদ্ভিদ উদ্যানের একটি গ্রীনহাউসে
দ্যা ইডেন প্রজেক্ট, কর্নওয়াল, ইংল্যান্ড

**গ্রীনহাউস** (আয়নাঘর) এক প্রকার অবকাঠামো যেখানে বিভিন্ন ধরনের উদ্ভিদ জন্মানো ও চাষ করা হয়। এ ধরনের অবকাঠামোর আকৃতি ছোট চিলেকোঠা থেকে শুরু করে বড় শিল্পকারখানার সমান হতে পারে। ছোট বাক্সের মত গ্রীনহাউসের ইংরেজি নাম কোল্ডফ্রেম।

অধিকাংশ গ্রীনহাউস কাচ দিয়ে তৈরি হলেও আজকাল প্লাস্টিক ও অন্যান্য স্বচ্ছ পলিমার দিয়ে গ্রীনহাউস তৈরি করা হচ্ছে। ঐতিহ্যগতভাবে এটির ছাদ ও দেওয়াল কাচ বা স্বচ্ছ প্লাস্টিক দিয়ে নির্মাণ করা হয়। কাচ বা প্লাস্টিক সূর্যরশ্মির মাধ্যমে আগত তাপ প্রবেশ করতে দেয়, কিন্তু বাইরে বের হতে দেয় না। আগত তাপ প্রতিনিয়ত গ্রীনহাউজের দেয়ালে বাধাপ্রাপ্ত হয়ে প্রতিফলিত হয়। এছাড়া অভ্যন্তরের উদ্ভিদ থেকেও কিছু পরিমাণ তাপ বিকীরিত হয়; তবে সূর্য-তাপের তুলনায় এর পরিমাণ নগন্য। এছাড়া চারিদিক আবদ্ধ থাকায় বায়ুপ্রবাহ থাকে না বলে তাপ গ্রীনহাউজ থেকে বেরিয়ে যেতে পারে না। ফলে গ্রীনহাউসের ভেতরটা বাইরের তুলনায় যথেষ্ট উত্তপ্ত থাকে। শীতপ্রধান দেশের জলবায়ু গ্রীষ্মমণ্ডলীয় অঞ্চলের গাছপালা ও শাকসবজি জন্মানোর উপযোগী নয়। তাই সেসব দেশে শীতকালেও গ্রীনহাউজে কৃত্রিমভাবে উষ্ণ পরিবেশে শাকসবজি ও বিভিন্ন ফুলের চাষ করা হয়।

আবার অনেকসময় গ্রীনহাউসে অতিরিক্ত তাপের সৃষ্টি হতে পারে যা গাছপালার জন্য বিপজ্জ্নক। এছাড়া আবদ্ধ অবস্থায় জলীয়বাষ্পের পরিমাণ বেড়ে গেলে উদ্ভিদের শ্বসন ও প্রস্বেদনের হার কমে যায়, ফলে উদ্ভিদের বৃদ্ধি থমকে যায়। এ অসুবিধার কথা মাথায় রেখে গ্রীনহাউসের ছাদে একাধিক জানালার ব্যবস্থা করা হয় যাতে অতিরিক্ত তাপ ও জলীয় বাষ্প বেরিয়ে যেতে পারে।

প্রকারভেদ
---------

গ্রীনহাউস মূলত দুই ধরনের: কাচের ও প্লাস্টিকের। প্লাস্টিক গ্রীনহাউস পলিইথিলিন (পলিথিন), পলিকার্বনেট অথবা পিএমএমএ অ্যাক্রিলিক গ্লাস দিয়ে তৈরি হয়। বাণিজ্যিক গ্রীনহাউসগুলো কাচ দিয়ে বানানো হয় এবং এগুলো আধুনিক প্রযুক্তি দিয়ে সজ্জিত।

তথ্যসূত্র
---------

1. ↑  "ICONS of England"। ২২ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৩।  অজানা প্যারামিটার `|1=` উপেক্ষা করা হয়েছে (সাহায্য)
2. ↑  Beard, Matthew (১৮ ডিসেম্বর ২০০১)। "The Eden Project"। London: *The Independent*। ১৬ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ২০০৯-১০-০৬। The commercial success of the lottery-funded Eden Project, the world's largest greenhouse, was confirmed yesterday by a report which showed it had generated £111m for the local economy since it opened eight months ago.

বহিঃসংযোগ
---------


উইকিমিডিয়া কমন্সে **গ্রীনহাউস** সংক্রান্ত মিডিয়া রয়েছে।

* Enoshima Jinja Shrine Botanical Garden
মন্ট্রিলের একটি নুরু ম্যাসেজ পার্লার 
**নুরু**, জাপানের কাওয়াসাকির একটি জাপানি ইরোটিক ম্যাসেজ কৌশল। যখন উভয় পক্ষ নগ্ন থাকে এবং একটি গন্ধহীন এবং বর্ণহীন ম্যাসেজ লোশন দিয়ে আবৃত হয় তখন কৌশলটি মক্কেলের শরীরের সাথে তাদের শরীর ঘষতে এক বা একাধিক নুরু ম্যাসেজ মহিলা প্রয়োজন। শব্দটি জাপানি ভাষা থেকে উদ্ভূত এবং এর অর্থ "পিচ্ছিল/মসৃণ"।  

ম্যাসেজ চলাকালীন, অংশগ্রহণকারীরা মানসিক চাপ থেকে মুক্তি দেওয়ার জন্য শক্তিশালী স্পর্শকাতর সংবেদনগুলি তৈরি করার মাধ্যমে আরও প্রশস্ত শারীরিক যোগাযোগের চেষ্টা করবে। [] নুরু ম্যাসেজ ব্যবহৃত জেলের প্রধান উপাদান সালফ্যাটেড পলিস্যাকারাইড ফুকোয়ডান, যা বাদামী ছত্রাক উদ্ভিদ *Sphaerotrichia divaricata* এর পাতা থেকে প্রাপ্ত। ক্যামোমাইল, অজুলিন এবং অন্যান্য খনিজগুলি প্রায়শই যুক্ত করা হয়। নুরু জেলের প্রাক-তৈরি সংস্করণের পাশাপাশি গুঁড়ো সংস্করণও রয়েছে। 

প্রায়শই নুরু ম্যাসেজ যৌন ক্রিয়াকলাপ দিয়ে শেষ হয়।  অন্যান্য ধরনের যৌন কাজের পাশাপাশি, মার্কিন যুক্তরাষ্ট্রের নেভাদার গ্রামীণ অঞ্চলে নুরু ম্যাসেজ বৈধ ।   নেদারল্যান্ডস, অস্ট্রিয়া  এবং আরও কিছু দেশেও নুরু ম্যাসেজের চর্চা রয়েছে।

তথ্যসূত্র
---------

1. ↑  Valentin Nussbaum (অক্টোবর ২০১২)। *Die Nuru Massage*। Bod Third Party Titles। আইএসবিএন 978-1-938699-30-6।
2. ↑  Nichi von Hodgson (২০১৫-০২-০৫)। "Wie ich meine Bordell-Jungfräulichkeit verlor"। *Vice.com*। সংগ্রহের তারিখ ২০১৫-১১-১৯।
3. ↑  Salinger, Alexa (২০১৭)। *The Ultimate Guide to Backpage Ads*। Amazon Digital Services। পৃষ্ঠা 1–10।
4. ↑  VegasNews.com (২০১৫-০৫-০৯)। "Sheri's Ranch Slides into Success with Now-Legal Nuru Massage Parlor"। *VegasNews*। ২০১৫-১১-২০ তারিখে মূল থেকে আর্কাইভ করা। সংগ্রহের তারিখ ২০১৫-১১-১৯।
5. ↑  vegasnews.com (২০১৪-১০-২৮)। "Sheri's Ranch Opens First Legal Nuru Massage in the United States"। *VegasNews*। ২০১৫-১০-২৬ তারিখে মূল থেকে আর্কাইভ করা। সংগ্রহের তারিখ ২০১৫-১১-১৯।
6. ↑  "Strafbare Handlungen gegen die sexuelle Integrität und Selbstbestimmung" (পিডিএফ) (German ভাষায়)। সংগ্রহের তারিখ ২৫ জানুয়ারি ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
**ফয়সাল খান** (জন্ম: **মোহাম্মদ ফয়সাল হোসেন খান** জন্ম: ৩ আগস্ট ১৯৬৬) একজন ভারতীয় অভিনেতা, যিনি মূলতঃ হিন্দি চলচ্চিত্রে অভিনয় করে থাকেন।

পারিবারিক ইতিহাস
----------------

খান প্রযোজক তাহির হোসেনের পুত্র। তার ভাই আমির খান, যিনি একজন প্রখ্যাত অভিনেতা ও প্রযোজক এবং তার ২টি বোন রযেছে: একজন নিখাত খান, যিনি প্রযোজক হিসেবে কাজ করেন এবং অপরজন ফরহাত খান। তার চাচা নাসির হোসেন একজন প্রখ্যাত প্রযোজক ও পরিচালক ছিলেন। এছাড়াও তার ভাতিজা ইমরান খানও একজন অভিনেতা এবং তার চাচা তারিক খান ১৯৭০ এবং ১৯৮০ এর দশকের একজন অভিনেতা ছিলেন। মাওলানা আবুল কালাম আজাদ তার আত্মীয় হন।

কর্মজীবন
--------

খান তার চাচা নাসির হুসেনের ১৯৬৯ সালের চলচ্চিত্র পেয়ার কা মৌসম -এ ছোট্ট একটি ভূমিকায় অভিনয় করেন,যেখানে তি্নি ৩ বছর বয়সী একটি শিশু শশী কাপুর-এর ভূমিকায় অভিনয় করেন। তিনি ১৯৮৮ সালে একজন প্রাপ্তবয়স্ক হিসেবে চলচ্চিত্রে আত্মপ্রকাশ করেন, তার ভাই আমিরের চলচ্চিত্র কেয়ামত সে কেয়ামত তক-এ খলনায়কের ভূমিকায় অভিনয় করেন। তিনি তার বাবার ১৯৯০ সালের চলচ্চিত্র তুম মেরে হো-এ সহকারী পরিচালক হিসেবে কাজ করেছিলেন, যেটিতে তার ভাই আমির প্রধান চরিত্রে অভিনয় করেছিলেন। খান ১৯৯৪ সালের চলচ্চিত্র মধোষ-এ তার প্রথম প্রধান ভূমিকা পেয়েছিলেন, যেটি তার পিতার দ্বারা প্রযোজিত এবং বিক্রম ভাট পরিচালিত হয়েছিল। পাঁচ বছরের বিরতির পর, তিনি তার ভাইয়ের সাথে মেলা ছবিতে প্রত্যাবর্তন করেন। তিনি আরও বেশ কয়েকটি ছবিতে অভিনয় করেছিলেন যেগুলি বক্স অফিসে খুব খারাপ ছিল ৷ তিনি ২০০৩ সালে টিভি সিরিয়াল আঁধি-এও উপস্থিত ছিলেন| তার শেষ চলচ্চিত্র ছিল ২০০৫ সালে চাঁদ বুঝ গয়া। এক দশক দীর্ঘ বিরতির পর, ঘোষণা করা হয়েছিল যে তিনি তার প্রত্যাবর্তন করবেন এবং ২০১৫ সালের চলচ্চিত্র চিনার দাস্তান-ই-ইশক, রাজেশ জৈন প্রযোজিত একটি চলচ্চিত্রে অভিনয় করবেন।আমির খানের ভাই ফয়সাল খান প্রত্যাবর্তন করবেন| ২০১৭ সালে তিনি ডেঞ্জার, ফয়সাল সাইফ পরিচালিত একটি হরর চলচ্চিত্রে অভিনয় করেছিলেন। ছবিটি মুক্তি পায়নি। ২০২১ সালে, তিনি তার পরিচালনায় আত্মপ্রকাশ করেন এবং ফ্যাক্টরি চলচ্চিত্রে অভিনয় করার পাশাপাশি চলচ্চিত্রের জন্য একটি গানও গেয়েছিলেন।

চলচ্চিত্রের তালিকা
------------------

অভিনেতা
* *কন্ট্রাক্ট* (২০১৮)
* *ডেঞ্জার* (২০১৭) (মুক্তি পায়নি)
* *চিনার দাস্তান-ই-ইশক* (২০১৫) .... জামাল
* *চান্দ বুঝ গায়ে* (২০০৫) .... রাহুল মেহতা
* *আন্ধি* (২০০৩) .... সিদ্ধার্থ (টেলিভিশন ধারাবাহিক)
* *বস্তি* (২০০৩) ....সতিশ কুলখার্নি
* *বর্ডার হিন্দুসতান কা* (২০০৩) .... রাজ
* *দুশমনি* .... (২০০২) (মুক্তি পায়নি)
* *কাবু* (২০০২) .... রাজা
* *মেলা* (২০০০) .... শংকর সেন
* *মাধহোস* (১৯৯৪) .... সুরাজ
* *জো জিতা ওহি সিকান্দার* (১৯৯২) .... কলেজ ছাত্র
* *কেয়ামত সে কেয়ামত তক* (১৯৮৮) .... বাবার গ্যাং এর সদস্য
* *প্যায়ার কা মওসাম* (১৯৬৯) ....তরুণ সুন্দর

প্রযোজক
* *তুম মেরে হো* (১৯৯০) (সহকারী-প্রযোজক)

সহকারী পরিচালক
* *তুম মেরে হো* (১৯৯০)

তথ্যসূত্র
---------

1. ↑  "Dream to make a film on Maulana Azad: Aamir Khan"। *IE Staff*। The Indian Express। ৯ জানুয়ারি ২০১৪।
2. ↑
3. ↑

বহিঃসংযোগ
---------

* ইন্টারনেট মুভি ডেটাবেজে ফয়সাল খান উইকিউপাত্তে এটি সম্পাদনা করুন (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**গোলোক** হল একটি কাটার হাতিয়ার, যা একটি মাচেতির মতো, যা অনেক বৈচিত্র্যে আসে এবং সমগ্র মালয় দ্বীপপুঞ্জ জুড়ে পাওয়া যায়।  এটি একটি কৃষি হাতিয়ার পাশাপাশি একটি অস্ত্র হিসাবে ব্যবহৃত হয়। *গোলোক* শব্দটি (কখনও কখনও ইংরেজিতে "গোলক" হিসাবে ভুল বানান করা হয়) ইন্দোনেশিয়া এবং মালয়েশিয়ায় এবং (*গুলোক* বানান) ফিলিপাইনে ব্যবহৃত হয়। মালয়েশিয়া এবং ইন্দোনেশিয়া উভয় ক্ষেত্রেই, শব্দটি সাধারণত দীর্ঘ এবং বিস্তৃত প্যারাং এর সাথে বিনিময়যোগ্য।   পশ্চিম জাভার সুদানীয় অঞ্চলে এটি *বেডগ* নামে পরিচিত।

বর্ণনা
------

ব্লেডের আকারের উপর ভিত্তি করে এর আকার ও ওজন পরিবর্তিত হয়, তবে সাধারণ দৈর্ঘ্য ২৫ থেকে ৫০ সেন্টিমিটার লম্বা হয়। গোলোক সাধারণত পারাং বা সাধারণ মাচেতির চেয়ে ভারী এবং খাটো হয়, প্রায়শই গুল্ম এবং শাখা কাটার জন্য ব্যবহৃত হয়।  বেশিরভাগ ঐতিহ্যবাহী গোলোক একটি উত্তল প্রান্ত বা প্রান্তের মতো টেপার ব্যবহার করে, যেখানে ব্লেডটি সমতল ধারের মাচেটের চেয়ে সবুজ কাঠে আটকে যাওয়ার সম্ভাবনা কম থাকে। ব্লেডটি কেন্দ্রে সবচেয়ে ভারী হয় এবং একটি বক্ররেখার মাধ্যমে অগ্রভাগে একটি তীক্ষ্ণ বিন্দুতে প্রবাহিত হয়।

আরো দেখুন
---------

* বোলো ছুরি
* ক্লেওয়াং
* কুকরি

তথ্যসূত্র
---------

1. ↑  Stewart Binns (২০১৫)। *The Darkness and the Thunder: 1915: The Great War Series*। Penguin UK। আইএসবিএন 14-059-1629-X।
2. ↑  *Kamus Utama Ejaan Baru*। Pustaka Zaman। ১৯৭৩।
3. ↑  "Kamus Besar Bahasa Indonesia dalam Jaringan (KBBI daring) -entri Golok"। *kbbi.kemdikbud.go.id* (ইন্দোনেশীয় ভাষায়)। সংগ্রহের তারিখ ১১ ডিসেম্বর ২০১৯।
4. ↑  Albert G Van Zonneveld (২০০২)। *Traditional Weapons of the Indonesian Archipelago*। Koninklyk Instituut Voor Taal Land। পৃষ্ঠা 29। আইএসবিএন 90-5450-004-2।
টেমপ্লেট:Indonesian Weaponsটেমপ্লেট:Malaysian Weaponsটেমপ্লেট:Knives
| পরিসংখ্যানিক বলবিজ্ঞান |
| --- |
|  |
| * তাপগতিবিজ্ঞান
* গতিতত্ত্ব
 |
| কণা পরিসংখ্যানবিদ্যা
* স্পিন–পরিসংখ্যান উপপাদ্য
* অভিন্ন কণা
* ম্যাক্সওয়েল–বোলৎসমান
* বসু–আইনস্টাইন
* ফের্মি–ডির‍্যাক
* প্যারাস্ট্যাটিক্স
* অ্যানিয়ন পরিসংখ্যান
* বিনুনি পরিসংখ্যান
 |
| তাপগতীয় সমষ্টি
* *NVE* Microcanonical
* *NVT* Canonical
* *µVT* Grand canonical
* *NPH* Isoenthalpic–isobaric
* *NPT* Isothermal–isobaric
 |
| প্রতিমান
* ডিবাই
* আইনস্টাইন
	+ আইজিং
* পটস
 |
| বিভব
* অভ্যন্তরীণ শক্তি
* এনথালপি
* হেলমহোল্টজ মুক্ত শক্তি
* গিবস মুক্ত শক্তি
* গ্র্যান্ড পটেনশিয়াল/ল্যান্ডউ মুক্ত শক্তি
 |
| বিজ্ঞানী
* ম্যাক্সওয়েল
* বোলৎসমান
* গিবস
* আইনস্টাইন
* এরেনফেস্ট
* ভন নিউম্যান
* টলম্যান
* ডিবাই
* ফের্মি
* বসু
 |
| * দে
* স
 |

**ফের্মি–ডির‍্যাক পরিসংখ্যান** (এফ–ডি পরিসংখ্যান) হল এক ধরনের কোয়ান্টাম পরিসংখ্যান, যা পাউলির অপবর্জন নীতি মেনে চলা অনেকগুলি অ-মিথস্ক্রীয় অভিন্ন কণার সমন্বয়ে গঠিত একটি ব্যবস্থার পদার্থবিদ্যায় প্রযোজ্য। শক্তি অবস্থার উপর একটি ফলাফল হল কণার ফের্মি-ডির‍্যাক বিতরণ। এটির নামকরণ করা হয়েছে এনরিকো ফের্মি ও পল ডির‍্যাকের নামে, যাদের প্রত্যেকেই ১৯২৬ সালে স্বাধীনভাবে বন্টনটি গ্রহণ করেছিলেন (যদিও ফের্মি ডির‍্যাকের আগে এটি গ্রহণ করেছিলেন)। ফের্মি–ডির‍্যাক পরিসংখ্যান পরিসংখ্যানগত বলবিদ্যা ক্ষেত্রের একটি অংশ এবং কোয়ান্টাম বলবিজ্ঞানের নীতিগুলি ব্যবহার করে।

এফ–ডি পরিসংখ্যানটি তাপগতিবিজ্ঞানগত ভারসাম্যে ফার্মিয়ন নামক অর্ধ-পূর্ণসংখ্যা স্পিন (১/২, ৩/২, ইত্যাদি) সহ অভিন্ন ও অভেদযোগ্য কণাগুলির ক্ষেত্রে প্রযোজ্য। কণার মধ্যে নগণ্য মিথস্ক্রিয়ার ক্ষেত্রে, ব্যবস্থাটিকে একক-কণা শক্তি অবস্থার পরিপ্রেক্ষিতে বর্ণনা করা যেতে পারে। ফলাফল হল এই অবস্থাসমূহের উপর কণাসমূহের এফ–ডি বিতরণ যেখানে কোনও দুটি কণা একই অবস্থা দখল করতে পারে না, যা ব্যবস্থার বৈশিষ্ট্যসমূহে যথেষ্ট প্রভাব ফেলে। এফ–ডি পরিসংখ্যান সাধারণত ইলেকট্রনের ক্ষেত্রে প্রয়োগ করা হয়, যা স্পিন ১/২ সহ এক ধরনের ফার্মিয়ন।

এফ–ডি পরিসংখ্যানের একটি প্রতিরূপ হল বসু–আইনস্টাইন পরিসংখ্যান (বি–ই পরিসংখ্যান), যা বোসন নামক পূর্ণসংখ্যা স্পিন (০, ১, ২, ইত্যাদি) সহ অভিন্ন ও অভেদযোগ্য কণাগুলির ক্ষেত্রে প্রযোজ্য। চিরায়ত পদার্থবিজ্ঞানে, ম্যাক্সওয়েল–বোলৎসমান পরিসংখ্যান (এম–বি পরিসংখ্যান) কণাগুলিকে বর্ণনা করতে ব্যবহার করা হয়, যেগুলি অভিন্ন ও পৃথকীকরণযোগ্য হিসাবে বিবেচিত হয়। বি-ই ও এম-বি উভয় পরিসংখ্যানের জন্য এফ-ডি পরিসংখ্যানের বিপরীতে একাধিক কণা একই অবস্থা দখল করতে সক্ষম।

তথ্যসূত্র
---------

1. ↑  Fermi, Enrico (১৯২৬)। "Sulla quantizzazione del gas perfetto monoatomico"। *Rendiconti Lincei* (ইতালীয় ভাষায়)। **3**: ১৪৫–৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) , translated as Zannoni, Alberto (১৯৯৯-১২-১৪)। "On the Quantization of the Monoatomic Ideal Gas"। arXiv:cond-mat/9912229 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Dirac, Paul A. M. (১৯২৬)। "On the Theory of Quantum Mechanics"। *Proceedings of the Royal Society A*। **১১২** (762): ৬৬১–৭৭। জেস্টোর 94692। ডিওআই:10.1098/rspa.1926.0133 অবাধে প্রবেশযোগ্য। বিবকোড:1926RSPSA.112..661D। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পরমাণু শক্তি কেন্দ্র** বাংলাদেশের প্রাচীনতম পারমাণবিক গবেষণা কেন্দ্র। এটি ঢাকা বিশ্ববিদ্যালয়ের ক্যাম্পাসে অবস্থিত। বর্তমানে বাংলাদেশ পারমাণু শক্তি কমিশনের অধীনে এ কেন্দ্রটি রয়েছে।

ইতিহাস
------

পারমাণবিক শক্তি কেন্দ্রটি ১৯৬৪ সালের ডিসেম্বর মাসে ভবন নির্মাণ সম্পন্ন হয় এবং পাকিস্তান পারমাণবিক শক্তি কমিশন দ্বারা ১৯৬৫ সালের ২৭ এপ্রিল আনুষ্ঠানিকভাবে উদ্বোধন করা হয়। এই প্রতিষ্ঠানটির একটি ৫০০০ ক্যুরি কোবাল্ট-৬০ গামা বিকিরণ উৎস, একটি আইবিএম-১৬২০ কম্পিউটার, এবং একটি ভ্যান ডি গ্রাফ অ্যাক্সিলারেটর ছিল। ১৯৭১-এর ১৬ ডিসেম্বর বাংলাদেশ স্বাধীনতা যুদ্ধ শেষ হয় এবং বাংলাদেশ স্বাধীন দেশে পরিণত হয়। ১৯৭২ সালের ৩ মার্চ একজন বিজ্ঞানীকে পারমাণবিক বিষয়ের দায়িত্ব দেয়া হয় এবং শিক্ষা ও সাংস্কৃতিক বিষয়ক মন্ত্রণালয়ের বিশেষ দায়িত্বপ্রাপ্ত কর্মকর্তা করা হয়। ১৯৭৩ সালের ২৭ ফেব্রুয়ারি রাষ্ট্রপতির আদেশের মাধ্যমে বাংলাদেশ পারমাণবিক শক্তি কমিশন গঠন করা হয় এবং কেন্দ্রটি এর অধীনে রাখা হয়। কেন্দ্রটি ইরাটম-২৪ এবং ইরাটম-৩৮, দুটি উচ্চ ফলনশীল ধানের বৈচিত্র্য এবং হাইপ্রোসোলা নামে একটি উচ্চ ফলনশীল ডালের বীজ তৈরি করেছে। কেন্দ্রটি বিকিরণ এবং চিকিৎসা সরঞ্জামের বন্ধ্যাকরণের মাধ্যমে খাদ্য সংরক্ষণের উপায়গুলি নিয়ে গবেষণা করেছিল।

তথ্যসূত্র
---------

1. 1 2  মিয়া মোঃ সিরাজুল হক (২০১২)। "পরমাণু শক্তি কেন্দ্র, ঢাকা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Forty one years of Bangladesh Atomic Energy Commission"। *The Daily Star* (ইংরেজি ভাষায়)। ১ মার্চ ২০১৪। সংগ্রহের তারিখ ১৫ ডিসেম্বর ২০১৭।
3. ↑  Murshed, C Z। "An academic visit to Atomic Energy Centre"। *The Daily Star*। ১৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৭।
4. ↑  "Powerless for 3 weeks!"। *The Daily Star* (ইংরেজি ভাষায়)। ৪ অক্টোবর ২০১১। সংগ্রহের তারিখ ১৫ ডিসেম্বর ২০১৭।

উইকিমিডিয়া কমন্সে **পরমাণু শক্তি কেন্দ্র, ঢাকা** সংক্রান্ত মিডিয়া রয়েছে।
**কমিসিওন কাসকোস ব্লানকোস** (স্পেনীয়: Comisión Cascos Blancos) আর্জেণ্টিনার পররাষ্ট্র মন্ত্রণালয়ের একটি সংস্থা, যা আন্তর্জাতিক বাণিজ্য এবং মানবিক সহায়তার নকশা প্রয়োগের দায়িত্ব পালন করে। দ্বিপাক্ষিক ও বহুপাক্ষিক সহযোগিতার সংযোগের মাধ্যমে এটি সামাজিক প্রাকৃতিক বিপর্যয়ের অবিলম্বে প্রতিক্রিয়া করে। সংস্থাটি পুনর্বাসন, পুনর্গঠন এবং উন্নয়নমূলক কাজ করে এবং আর্জেন্টিনা ও এর বাইরে ঝুঁকি প্রতিরোধ এবং ব্যবস্থাপনা বিষয়ে প্রচারণা চালায়।

ইতিহাস
------

কাসকোস ব্লানকোস **ক্ষুধা এবং দারিদ্র্যের বিপক্ষে কমিশন** নামে ১৯৯৪ সালে যাত্রা শুরু করে, যা প্রতিষ্ঠা করা হয়েছিল বিভিন্ন সামাজিক সমস্যা নিরসনের জন্য কাজ করার জন্য। এই প্রতিষ্ঠানটি প্রথমে উন্নয়নশীল দেশগুলোতে মানবিক সহায়তা প্রদানের উদ্দেশ্যে তাদের কর্মকাণ্ড পরিচলনা করত আর এই কর্মকাণ্ডের সাথে শুধুমাত্র দাতা দেশগুলোই সম্পৃক্ত ছিল এবং এতে স্বেচ্ছাসেবকদের শুধুমাত্র বিশেষায়িত পেশাদার দল হিসেবে ব্যবহার করা হত। ঐ বছর জাতিসংঘের সাধারণ পরিষদ কমিসিওন কাসকোস ব্লানকোসকে একটি উদ্যোগ হিসেবে অনুমোদন দেয়, এর নামকরণ করা হয় কমিসিওন কাসকোস ব্লানকোস এবং মানবসৃষ্ট ও প্রাকৃতিক দূর্যোগ, সংঘাত ও যেকোন জরুরী পরিস্থিতিতে প্রতিক্রিয়ায় এর কর্মকাণ্ড বিস্তৃত করা হয়। এটি জাতিসংঘের সাথে যৌথভাবে জরুরী মানবিক পরিস্থিতে পূনর্গঠন ও পুনবার্সনে কাজ করে থাকে। উপরন্তু এটি প্রতিষ্ঠিত হয়েছিল যে এটি জাতিসংঘের মানবিক বিষয়ক সংস্থা "অফিস ফর দ্য কোর্ডিনেশন অব হিউমেনিটেরিয়ান অ্যাফেয়ার্স"। তখন থেকে জাতিসংঘের সাধারণ পরিষদ এই উদ্যোগের জন্য তাদের সহায়তা প্রতি তিন বছর পর নবায়ন করে থাকে।

বিশ্বব্যপী কমিসিওন কাসকোস ব্লানকোসের কার্যক্রম
কমিসিওন কাসকোস ব্লানকোসের স্বেচ্চাসেবক দল, বলিভিয়া, ফেব্রুয়ারি ২০১৪

তথ্যসূত্র
---------

1. ↑  Official declaration of the OAS
2. ↑  White Helmets of Argentina[*স্থায়ীভাবে অকার্যকর সংযোগ*], PAHO agree to strengthen regional disaster response capacity

বহিঃসংযোগ
---------

প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
**গোলোক রেম্বাউ** হল এক প্রকারের গোলোক যা *তুম্বোক লাডা* আকৃতির, কিন্তু এর একটি বৃহত্তর সংস্করণ ইন্দোনেশিয়ার সুমাত্রা থেকে উদ্ভূত। এটি সাধারণত মালয়েশিয়াতেও পাওয়া যায়।

বর্ণনা
------

এই গোলোকের একটি কৌণিক টিলা এবং একটি বাঁকা ফলক রয়েছে।  হাতলের পরে ব্লেডে একটি রিকাসো বা আঙুলের কুণ্ডলী বেশিরভাগ গোলোক রেম্বাউতে একটি সাধারণ নকশা। ব্লেডটিতে সামান্য সূক্ষ্ম টিপ সহ সামান্য বিন্দুযুক্ত রয়েছে এবং এটি প্রায় ২৩ থেকে ৪০ সেমি দৈর্ঘ্যের ফলক বরাবর প্রান্ত একটি ইংরেজি এস আকৃতির বক্রতা আছে. যদিও বেশিরভাগ গোলোক রেম্বাউ উত্তল প্রান্ত ব্যবহার করে, কিছু কিছু আঙুলের কুণ্ডলীর কাছাকাছি প্রান্তে কিছুটা ফাঁপা বা সমতল ভূমি দিয়ে তৈরি করা হয়। স্ক্যাবার্ড সাধারণত কাঠের তৈরি হয়, তবে সস্তা চামড়ার খাপও পাওয়া যায়।

সংস্কৃতি
--------

ইন্দোনেশিয়ার আসাহান রিজেন্সিতে, গোলোক রেম্বাউ এর বাহককে বাঘের আক্রমণ থেকে রক্ষা করার জাদুকরী শক্তি আছে বলে মনে করা হয়। তাই কখনও কখনও এই গোলোককে **গোলোক রিমাউ** বা **গোলোক হরিমাউ** নামেও অভিহিত করা হয়।  এই বিশ্বাসের কারণে, যে যারা গোলোক রেম্বাউয়ের মালিক বা ধার নিতে পারে, তারা আত্মতৃপ্তি ও গর্বের সাথে তাদের অস্ত্র প্রদর্শন করে।

আরো দেখুন
---------

* জিম্পুল
* ওয়েডং

তথ্যসূত্র
---------

1. 1 2  Albert G Van Zonneveld (২০০২)। *Traditional Weapons of the Indonesian Archipelago*। Koninklyk Instituut Voor Taal Land। আইএসবিএন 90-5450-004-2।
2. ↑  Awang Sujai Hairul & Yusoff Khan (১৯৭৭)। *Kamus Lengkap, Volume 1*। Pustaka Zaman। আইএসবিএন 967-918-077-8।
3. ↑  Eugene S. McCartney & Peter Okkelberg (১৯৩২)। *Papers of the Michigan Academy of Science Arts and Letters Volume 16*। University of Michigan Press। এএসআইএন B000W8X9N0।
4. ↑  Eliakim Littell & Robert S. Littell (১৯০৬)। *Littell's Living Age, Volume 250*। Carl Sandburg Collections।
টেমপ্লেট:Indonesian Weaponsটেমপ্লেট:Malaysian Weapons
**দিতি** (সংস্কৃত: दिति) হিন্দুধর্মে প্রজাপতি দক্ষের কন্যা।
তিনি ঋষি কশ্যপের সহধর্মিণী এবং দৈত্য ও মরুতদের ঐশ্বরিক গোষ্ঠীর মাতা। তিনি আসুরিক গুণাবলীর সমর্থক।

কিংবদন্তি
---------

কথিত আছে যে তিনি এমন ছেলে পেতে চেয়েছিলেন যে ইন্দ্রের চেয়েও শক্তিশালী হবে। দিতি নিজেকে এক বছরের জন্য গর্ভবতী রাখতে কালো জাদু ব্যবহার করেছিলেন। ইন্দ্র ভ্রূণকে অনেক টুকরোতে বিভক্ত করার জন্য বজ্রপাত ব্যবহার করেছিলেন, যেখান থেকে মরুতদের উৎপত্তি হয়েছিল।

দিতি দক্ষ ও পাঞ্চজনীর ষাটজন কন্যার মধ্যে একজন। তার বোনদের মধ্যে অদিতি ও সতী ছিল, আরও অনেকের মধ্যে। তিনি ঋষি কশ্যপের তের জন স্ত্রীর একজন।
তার সবচেয়ে বিখ্যাত দুই পুত্র ছিলেন হিরণ্যকশিপু এবং হিরণ্যাক্ষ, যারা বৈকুণ্ঠে ভগবান বিষ্ণুর দ্বাররক্ষক ছিলেন এবং যারা তাদের ধর্ম পালনে ব্যর্থ হয়েছিলেন, এবং পরবর্তী জন্মে জয় ও বিজয়ের দ্বাররক্ষক হিসাবে ফিরে না যাওয়া পর্যন্ত বারবার বিষ্ণুর দ্বারা নিহত হয়েছিল। দিতির হোলিকা নামে একজন কন্যাও ছিল।

তাকে সাধারণত তার স্বামী কশ্যপাসুর এবং তার বোন অদিতি উভয়ের প্রতি নিষ্ঠুর হিসেবে চিত্রিত করা হয়। তিনি অসুরদের ক্ষমতায় আনার চেষ্টায় মগ্ন থাকতেন। সে অদিতির পুত্রদের, দেবগণের চরম শত্রু, এবং তিনি তাদের উপর নিয়ন্ত্রণ এবং স্বায়ত্তশাসন অর্জনে মগ্ন ছিলেন।

তথ্যসূত্র
---------

1. ↑  www.wisdomlib.org (২০১৫-১১-১২)। "Diti, Dīti: 21 definitions"। *www.wisdomlib.org* (ইংরেজি ভাষায়)। সংগ্রহের তারিখ ২০২২-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Srimad Bhagavatam Canto 6 Chapter 18 Verse 45  ওয়েব্যাক মেশিনে আর্কাইভকৃত ২৮ জুলাই ২০০৮ তারিখে

উৎস
---

* Dictionary of Hindu Lore and Legend (আইএসবিএন ৯৭৮-০-৫০০-৫১০৮৮-৯) by Anna Dhallapiccola
* TTD Publications.Go to this link to buy 'A Synopsis of Srimad Bhagavatam' for further details.
**মর্তুজা হোসেন মোল্লা** (১৯৩৯-২০১৭) বাংলাদেশ আওয়ামী লীগের রাজনীতিবিদ ও তৎকালীন কুমিল্লা-৭ আসনের সাবেক সংসদ সদস্য।

জন্ম ও প্রাথমিক জীবন
--------------------

মর্তুজা হোসেন মোল্লা ১৯৩৯ সালে কুমিল্লা জেলার হোমনা উপজেলার ঘনিয়ারচর গ্রামে জন্মগ্রহণ করেন। তার পিতার নাম বজলুল হুদা। ১৯৫৫ সালে হোমনা উপজেলার দুলালপুর চন্দ্রমনি উচ্চ বিদ্যালয় থেকে এসএসসি পাশ করে নটরডেম কলেজ থেকে এইচএসচি ও ঢাকা কলেজ থেকে বিএ পাশ করেন। পরবর্তীতে বিএড ডিগ্রি অর্জন করেন।

রাজনৈতিক ও কর্মজীবন
-------------------

মর্তুজা হোসেন মোল্লা ১৯৬৩ সালে দুলালপুর চন্দ্রমনি উচ্চ বিদ্যালয়ে প্রধান শিক্ষক হিসেবে যোগদান করে ১৯৭৯ সাল পর্যন্ত কর্মরত ছিলেন। রাজনৈতিক জীবনে তিনি ১৯৭৩ সালের প্রথম জাতীয় সংসদ নির্বাচনে স্বতন্ত্র প্রার্থী হিসেবে অংশগ্রহণ করেন পরাজিত হন। ১৯৭৮ সালে জাগদলের রাজনীতিতে যোগ দিয়ে তিনি হোমনা উপজেলা জাগদলের যুগ্মআহ্বায়ক ছিলেন।

বাংলাদেশ জাতীয়তাবাদী দলের মনোনয়নে ১৯৭৯ সালের দ্বিতীয় জাতীয় সংসদ নির্বাচনে কুমিল্লা-৭ আসন থেকে সংসদ সদস্য নির্বাচিত হয়ে ছিলেন। ১৯৯১ সালে বাংলাদেশ আওয়ামীলীগে যোগদিয়ে তিনি কুমিল্লা-১ আসন থেকে পঞ্চম জাতীয় সংসদ নির্বাচনে অংশগ্রহণ করেন পরাজিত হন।

পারিবারিক জীবন
--------------

মর্তুজা হোসেন মোল্লার বড় মেয়ে ফাতেহা নূর বিসিআইসি কলেজের শিক্ষক, মেজো মেয়ে ফাতেমা নূর ঢাকা রেসিডেন্সিয়াল মডেল কলেজের ইংরেজি বিভাগের শিক্ষক এবং ছোট মেয়ে আসমা নূর ইউসিবিএল ব্যংকের সিনিয়র এক্সিকিউটিভ।

মৃত্যু
------

মর্তুজা হোসেন মোল্লা ১৬ সেপ্টেম্বর ২০১৭ সালে ঢাকার একটি হাসপাতালে চিকিৎসাধীন অবস্থায় মৃত্যুবরণ করেন।

আরও দেখুন
---------

* দ্বিতীয় জাতীয় সংসদ সদস্যদের তালিকা (১৯৭৯)

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ফেব্রুয়ারি ২০২০।
2. 1 2 3  "কুমিল্লা (হোমনা- দাউদকান্দি) আসনের সাবেক এমপি মর্তুজা হোসেন মোল্লা আর নেই"। *দৈনিক কুমিল্লার কাগজ*। ১৭ সেপ্টেম্বর ২০১৭। ২৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২০।
3. 1 2  "মর্তুজা হোসেন মোল্লা"। *দৈনিক প্রথম আলো*। সংগ্রহের তারিখ ২৬ ফেব্রুয়ারি ২০২০।
**ভৌগোলিক অখণ্ডতা** বলতে আন্তর্জাতিক আইনের একটি মূলনীতিকে বোঝায়, যা সার্বভৌম রাষ্ট্রগুলিকে অন্য যেকোনও রাষ্ট্র থেকে তাদের সীমান্ত ও সীমান্তের ভেতরে অবস্থিত সমস্ত ভূখণ্ড প্রতিরক্ষা করার অধিকার প্রদান করে। এই নীতিটি জাতিসংঘ সনদের ২(৪) দফাতে লিপিবদ্ধ করা আছে। এটি একটি রীতিসিদ্ধ আন্তর্জাতিক আইন হিসেবে স্বীকৃত। বিপরীতক্রমে এই বিবৃতিটি অনুযায়ী বলপ্রয়োগ করে কোনও সীমান্ত পরিবর্তনের প্রচেষ্টা একটি আগ্রাসন কর্ম হিসেবে (Casus belli বা act of aggression) গণ্য হবে।

সাম্প্রতিক বছরগুলিতে ভৌগোলিক অখণ্ডতার মূলনীতির সাথে জাতিসংঘ সনদের ৭৩.বি দফাতে উল্লিখিত মানবহিতৈষী হস্তক্ষেপ নামক ধারণাটির মধ্যে বিরোধ পরিলক্ষিত হচ্ছে। মানবহিতৈষী হস্তক্ষেপের মধ্যে "প্রতিটি ভূখণ্ডের নির্দিষ্ট পরিপ্রেক্ষিত ও সেখানকার জাতিগোষ্ঠী ও তাদের অগ্রগতির বিভিন্ন ধাপ অনুযায়ী স্বশাসনের বিকাশ, জাতিগোষ্ঠীসমূহের রাজনৈতিক অভিলাষের যথাযোগ্য বিবেচনা ও স্বাধীন রাজনৈতিক প্রতিষ্ঠানের বিকাশে সাহায্য করা" অন্তর্ভুক্ত।

আরও দেখুন
---------

* বিচ্ছিন্ন রাষ্ট্র
* আগ্রাসনের অপরাধ
* বিচ্ছিন্নকরণ
* আত্ম-নির্ধারণ
* আদিবাসী অধিকার

তথ্যসূত্র
---------

1. ↑  Corten, Olivier (২০১১)। "Territorial Integrity Narrowly Interpreted: Reasserting the Classical Inter-State Paradigm of International Law"। *Leiden Journal of International Law*। **87**: 88 – Hein Online-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "UN Charter Chapter XI"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* Sebastian Anstis and Mark Zacher (June 2010). "The Normative Bases of the Global Territorial Order." *Diplomacy and Statecraft* **21**: 306–323.
* Mark Zacher (2001). "The Territorial Integrity Norm." *International Organization* **55**: 215–250.

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* পোল্যান্ড

 |
**হুয়ান এনরিকে আইয়েস** (স্পেনীয়: Juan Enrique Hayes, স্পেনীয় উচ্চারণ: [xwˈan enrˈike ˈajjes]; ২০ জানুয়ারি ১৮৯১ – ২৫ জুলাই ১৯৭৬) একজন আর্জেন্টিনীয় পেশাদার ফুটবল খেলোয়াড় ছিলেন। ভক্তদের কাছে **মায়েস্ত্রো**, **হ্যারি** এবং **ইংলেস** ডাকনামে পরিচিত আইয়েস তার খেলোয়াড়ি জীবনের অধিকাংশ সময় রোসারিও সেন্ত্রাল এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।

আইয়েস ১৯১০ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ২৫ ম্যাচে ১০টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

আইয়েস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হুয়ান এনরিকে আইয়েস ১৮৯১ সালের ২০শে জানুয়ারি তারিখে আর্জেন্টিনার রোসারিওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭৬ সালের ২৫শে জুলাই তারিখে, আর্জেন্টিনায় ৮৫ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১০ | ৪ | ৫ |
| ১৯১১ | ৫ | ০ |
| ১৯১২ | ৪ | ১ |
| ১৯১৩ | ৩ | ২ |
| ১৯১৫ | ৩ | ২ |
| ১৯১৬ | ৩ | ০ |
| ১৯১৮ | ১ | ০ |
| ১৯১৯ | ১ | ০ |
| সর্বমোট | ২৫ | ১০ |

তথ্যসূত্র
---------

1. ↑  Harry Hayes fue maestro de una escuela que ha perdurado en el fútbol rosarino on Oro Canalla website (archived, 25 Apr 2005)
2. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
3. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------


উইকিমিডিয়া কমন্সে **হুয়ান এনরিকে আইয়েস** সংক্রান্ত মিডিয়া রয়েছে।

* ট্রান্সফারমার্কেটে হুয়ান এনরিকে আইয়েস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হুয়ান এনরিকে আইয়েস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হুয়ান এনরিকে আইয়েস (ইংরেজি) উইকিউপাত্তে এটি সম্পাদনা করুন
**গোলাম মোর্শেদ জুয়েল,** জুয়েল মোর্শেদ নামে পরিচিত। তিনি বাংলাদেশী অডিও প্রকৌশলী, সুরকার ও সংগীত শিল্পী। তিনি বাংলাদেশের অডিও প্রযুক্তির দক্ষ প্রকৌশলী হিসেবে পরিচিত.

কর্মজীবন
--------

জুয়েল তার সংগীত যাত্রা শুরু ২০০০ সাল থেকে অডিও ইঞ্জিনিয়ার এবং বাংলাদেশ সঙ্গীত শিল্পে অ্যালবাম প্রযোজক হিসাবে। তিনি ২০১০ সালে তার প্রথম একক অ্যালবাম "একলা প্রথম" এবং ১১ জানুয়ারী ২০১৩ পশ্চিমবঙ্গে (ভারত) প্রকাশ করেছিলেন। তিনি বিখ্যাত ভারতীয় বাঙালি গায়ক সোমলতা, সোমচাঁদা ও মধুবন্তী বাগচী সহ দেশীয় গায়কদের সাথেও কাজ করেছেন। সংগীত এবং অন্যান্য কাজের পাশাপাশি, জুয়েল ক্লায়েন্ট সার্ভিস ডিরেক্টর এবং বহু বাংলাদেশী ইউটিউব চ্যানেল বিকাশক হিসাবে কাইনেটিক নেটওয়ার্ক নামে একটি এমসিএন এর সাথে দীর্ঘদিন কাজ করেছেন।

পুরস্কার
--------

জুয়েল ৫ম সিটিসেল-চ্যানেল আই মিউজিক অ্যাওয়ার্ডস-তে সংগীত অ্যালবাম "অকৃতিম" এর জন্য সেরা সাউন্ড ইঞ্জিনিয়ার পুরস্কার অর্জন করেছে। .

গানসমূহ
-------

* *বন্ধুত্ব* -২০০৮
* *পূর্নতা* -২০০৯
* *একলা প্রথম* - ২০১০  এলিটা করিম & দিলশাদ নাহার কনা
* *কি উপায়* - ২০১৪ দিলশাদ নাহার কনা, সাবরিনা পড়শি, সোমলতা, সোমচাঁদা ও মধুবন্তী বাগচী।
* হয়নি বলা  - ২০২১ জুয়েল মোর্শেদ ও জিসান খান শুভ

### প্রযোজনা

* *অকৃতিম -* সজিব -২০০৭
* *যেওনা* - শশী -২০১০
* *পড়শি ২*  সাবরিনা পড়শি -২০১২
* *পড়শি ৩* সাবরিনা পড়শি

### অ্যালবাম মিক্স / মাষ্টার

* তাহসান - ক্রিত্যদাস এর নির্বান,আলো,নেই
* মিনার রহমান - সাদা
* নিয়ন আলোয় স্বাগতম,স্বপ্নচূড়া ১
* বন্ধ জানালাঃ শিরোনামহীন

তথ্যসূত্র
---------

1. ↑  "New talent in Bangladesh"। MusicKolkata। ২০১৪-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৩।
2. ↑  "5TH Citycell Channel-I award"। The daily star news। ডিসেম্বর ২৪, ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১৪, ২০১০।
3. ↑  "প্রকাশ হলো জুয়েল মোর্শেদ'র 'হয়নি বলা'"। *www.dainiksangbadpratidin.com*। সংগ্রহের তারিখ ২০২২-১২-২১।
আ.১১শ-১২শ শতকের পাল সাম্রাজ্যকালীন ৩ টি সুচিত্রিত বামাবর্তী শঙ্খ , যেগুলোর সর্ববামেরটির গা জুড়ে বিষ্ণু ও লক্ষ্মীর প্রতিমূর্তি খোদাই করা হয়েছে রূপালী বর্ণচ্ছটাযোগে । 
**শঙ্খ** (সংস্কৃত: शङ्ख, আইএএসটি: **Śaṅkha**) হলো একজাতীয় বড় আকৃতির সামুদ্রিক শামুক। এর খোল দিয়ে অলঙ্কার, বাদ্যযন্ত্র, ইত্যাদি তৈরি করা হয়। এদের অন্যান্য নামের মধ্যে রয়েছে শাঁখ, শাখ, কম্বু প্রভৃতি।

শঙ্খ শব্দের উৎপত্তি
-------------------

**শঙ্খধ্বনি** একটি বিশেষ্য পদ যার অর্থ শঙ্খের শব্দ। শঙ্খ শব্দটি এসেছে দুটি সংস্কৃত শব্দ 'শাম' ও 'খাম' থেকে। 'শাম' শব্দের অর্থ শুভ এবং 'খাম' শব্দের অর্থ জল। এই শব্দের মিলনে সৃষ্টি হয়েছে 'শঙ্খম' শব্দটি।

ব্যবহার
-------

হিন্দু ধর্মের বিভিন্ন কর্মকান্ডের সাথে শঙ্খ ওতোপ্রতোভাবে জড়িত। হিন্দু সধবা রমণীরা হাতে শঙ্খ দিয়ে তৈরী "শাখা" পরে। বিভিন্ন পূজা-পার্বণ এবং শুভ কাজের শুরুতে বিশেষভাবে কাঁটা শঙ্খের বাঁশি বাজানো হয়। হিন্দু ধর্মে শঙ্খের ধ্বনি পবিত্র বলে ধরা হয়। পূজা অর্চনা, পুত্রসন্তানের জন্ম, অন্নপ্রাশন, শ্মশানযাত্রা ইত্যাদি সময়ে শঙ্খধ্বনি করা হয়। কুরুক্ষেত্র যুদ্ধে পঞ্চপান্ডব ও শ্রীকৃষ্ণের ঠোঁটে শঙ্খধ্বনি ধ্বনিত হয়। দেবী দুর্গার হাতেও শঙ্খ দেখা যায়।

তথ্যসূত্র
---------

1. 1 2
2. ↑  যার যা ধর্ম, প্রথমা প্রকাশিনি, হাবিবুর রহমান পৃষ্ঠা ৩১০

| * দে
* স
ভারতীয় বাদ্যযন্ত্র |
| --- |
| শুষিরযন্ত্র | 
* বাঁশি
* হারমোনিয়াম
* কোম্বু
* নাদস্বরম
* বীন
* শঙ্খ
* সানাই
* সুরপেটী
* বেনু

 |  |
| ততযন্ত্র (টানা) | 
* দোতারা
* একতারা
* গোট্টুবাদ্যম
* পেনা
* রুদ্রবীণা
* সন্তুর
* সরস্বতী বীণা
* সরোদ
* সেনি রেবাব
* সেতার
* সুরবাহার
* সুরমন্ডল
* তানপুরা
	+ বৈদ্যুতিন তানপুরা
* বীণা
* বিচিত্র বীণা
* ইয়াল

 |
| ততযন্ত্র (ছড়) | 
* দিলরুবা
* এস্রাজ
* সারেঙ্গি
* সারিন্দা
* তাউস
* বেহালা

 |
| আনদ্ধযন্ত্র | 
* আনন্দলহরী
* চান্দে
* চেন্দা
* ডমরু
* ঢাক
* ডুগি
* ঢোল
* ঢোলক
* Dholki
* Edakka
* খঞ্জিরা
* খমক
* খোল
* মাদল
* মার্দল
* মিজাভু
* মৃদঙ্গ
* নাগাড়া
* পাখোয়াজ
* পারাই
* পাম্বাই
* সম্বল
* তবলা
* থাভিল
* উড়ুক্কু

 |
| ঘনযন্ত্র | 
* চিমটা
* ঘটম
* ঘুঙুর
* জলতরঙ্গ
* মঞ্জিরা
* খঞ্জনী
* করতাল
* মোরসিঙ্গ

 |
| অন্যান্য | 
* *ভারতীয় সঙ্গীত বাদ্য*
* ভারতীয় শাস্ত্রীয় সংগীত
* ভারতের সংগীত
* জিভরি

 |
**বিশ্ব ডিম দিবস** প্রতিবছরের অক্টোবর মাসের দ্বিতীয় শুক্রবারে উদযাপিত একটি দিবস।

পটভূমি
------

ডিমকে বিশ্বে একটি উন্নতমানের ও সহজলভ্য আমিষজাতীয় খাদ্য হিসেবে প্রতিষ্ঠিত করতে যুক্তরাজ্যভিত্তিক আন্তর্জাতিক সংস্থা ইন্টারন্যাশনাল এগ কমিশন (আইইসি) স্থাপিত হয় ১৯৬৪ সালে। বর্তমানে এই সংস্থার সদস্যসংখ্যা ৮০। সংস্থাটি প্রাণিজ আমিষের চাহদিা পূরণ, স্বাস্থ্যবান ও মেধাবী জাতি গঠন এবং সর্বোপরি ডিমের গুণাগুণ সম্পর্কে জনসচেতনতা বাড়ানোর লক্ষ্যে ১৯৯৬ সালে অস্ট্রিয়ার রাজধানী ভিয়েনায় প্রথম ‘বিশ্ব ডিম দিবস’ পালনের আয়োজন করে, যা পরবর্তী সময়ে প্রতিবছর অক্টোবর মাসের দ্বিতীয় শুক্রবার পালিত হয়ে আসছে। বর্তমানে যুক্তরাষ্ট্র, যুক্তরাজ্য, অস্ট্রেলিয়া, কানাডা, ভারত প্রভৃতি দেশসহ সারা বিশ্বের ৪০টি দেশে পালিত হয় ‘বিশ্ব ডিম দিবস’, যার পরিধি ও ব্যাপ্তি উত্তরোত্তর বৃদ্ধি পাচ্ছে।

বাংলাদেশে উদ্‌যাপন
------------------

২০১৩ সালে বাংলাদেশ অ্যানিমেল অ্যাগ্রিকালচার সোসাইটি (বিএএএস) ইন্টারন্যাশনাল এগ কমিশনের বাংলাদেশ প্রতিনিধি হিসেবে নিযুক্ত হয়। একই বছরের ১১ অক্টোবর বাংলাদেশে প্রথমবারের মতো পালন করা হয় ‘বিশ্ব ডিম দিবস’, যা ছিল ১৮তম বিশ্ব ডিম দিবস। সেই থেকে প্রতি বছর বাংলাদেশে বিশ্ব ডিম দিবস উদ্‌যাপন হয়।

জাতিসংঘের খাদ্য ও কৃষি সংস্থা (এফএও) ইন্টারন্যাশনাল এগ কমিশনের সঙ্গে সমঝোতা চুক্তির মাধ্যমে বিশ্বের ডিমশিল্পের উন্নয়নে একযোগে কাজ করে যাচ্ছে। এরই পরিপ্রেক্ষিতে দিবসটির গুরুত্ব অনুধাবন করে ইন্টারন্যাশনাল এগ কমিশন ও এফএওর তত্ত্বাবধানে এবং সহযোগিতায় সরকারের প্রাণিসম্পদ অধিদপ্তর, কৃষিবিদ ইনস্টিটিউশন বাংলাদেশ সহ বিভিন্ন সরকারি প্রতিষ্ঠান এবং পাশাপাশি বিভিন্ন বেসরকারী প্রতিষ্ঠান যেমন বাংলাদেশ পোলট্রি শিল্প কেন্দ্রীয় কমিটি (পোল্ট্রি ইন্ডাষ্ট্রিজ সেন্ট্রাল কাউন্সিল-বিপিআইসিসি), বাংলাদেশ অ্যানিমেল অ্যাগ্রিকালচার সোসাইটি সহ অনেক সংগঠন, বিশ্ববিদ্যালয় ও প্রতিষ্ঠান এবং বিভিন্ন পেশাজীবী সংগঠনের উদ্যোগে ঢাকাসহ সবগুলো বিভাগীয় ও জেলা শহরগুলোতে উৎসাহের সঙ্গে দিবসটি নিয়মিত পালন করে আসছে।

তথ্যসূত্র
---------

1. ↑  "বিশ্ব ডিম দিবস: 'সুস্থ সবল জাতি চাই, সব বয়সেই ডিম খাই'"। *প্রিয়.কম*। ২০১৭-১০-১৩ তারিখে মূল থেকে আর্কাইভ করা। সংগ্রহের তারিখ ২০১৭-১০-১৪।
**হাসিবুর রশীদ** একজন বাংলাদেশী শিক্ষাবিদ ও ঢাকা বিশ্ববিদ্যালয়ের ম্যানেজমেন্ট ইনফরমেশন সিস্টেমস বিভাগের অধ্যাপক এবং বেগম রোকেয়া বিশ্ববিদ্যালয় এর ম্যানেজমেন্ট ইনফরমেশন সিস্টেমস্ বিভাগের বিভাগীয় প্রধান। তিনি রংপুর বেগম রোকেয়া বিশ্ববিদ্যালয়ের পঞ্চম উপাচার্য। উপাচার্য পদে নিয়োগ লাভের পূর্বে তিনি বিশ্ববিদ্যালয়টির দ্বিতীয় কোষাধ্যক্ষের দায়িত্ব পালন করেন।

জন্ম
----

তিনি পাবনা জেলার, ঈশ্বরদী উপজেলার, রহিমপুর পৌর এলাকায় জন্মগ্রহণ করেন। তার পিতার নাম মোঃ হাজের আলী।

শিক্ষাজীবন
----------

হাসিবুর রশীদ ১৯৭০ সালে ঈশ্বরদী সাঁড়া মাড়োয়ারী উচ্চ বিদ্যালয় থেকে মাধ্যমিক ও ১৯৭২ সালে ঈশ্বরদী সরকারি কলেজ থেকে উচ্চ-মাধ্যমিক সম্পন্ন করেন‌। তিনি ঢাকা বিশ্ববিদ্যালয় থেকে ব্যবস্থাপনা বিষয়ে ১৯৭৫ সালে স্নাতক ও ১৯৭৬ সালে স্নাতকোত্তর ডিগ্রি লাভ করেন। অধ্যাপক রশীদ যুক্তরাষ্ট্রের ওয়েস্টার্ন মিশিগান বিশ্ববিদ্যালয় থেকে ১৯৮৮ সালে দ্বিতীয় মাস্টার্স, ১৯৯৭ সালে যুক্তরাজ্যের বাথ বিশ্ববিদ্যালয় থেকে এমফিল এবং ২০১০ সালে ঢাকা বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

মোঃ হাসিবুর রশীদ দীর্ঘদিন ঢাকা বিশ্ববিদ্যালয়ের ব্যবস্থাপনা বিভাগে শিক্ষকতা করেছেন। তিনি ২০০০ সালে বিভাগটির অধ্যাপক পদে পদোন্নতি লাভ করেন। ২০০৫ সাল থেকে তিনি একই বিশ্ববিদ্যালয়ে নব প্রতিষ্ঠিত ম্যানেজমেন্ট ইনফরমেশন সিস্টেমস বিভাগে অধ্যাপনা শুরু করেন।

দীর্ঘ কর্মজীবনে অধ্যাপনার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। ২০২০ সালে তিনি বেগম রোকেয়া বিশ্ববিদ্যালয়, রংপুর-এর দ্বিতীয় কোষাধ্যক্ষ হিসেবে নিয়োগ লাভ করেন।

হাসিবুর রশীদ ২০২১ সালের ৯ জুন পরবর্তী চার বছরের জন্য বেরোবির উপাচার্য হিসেবে নিয়োগ পান এবং এ নিয়োগ ১৪ জুন থেকে কার্যকর হবে বলে সরকারি প্রজ্ঞাপনে উল্লেখ করা হয়। সে অনুযায়ী ২০২১ সালের ১৪ জুন অধ্যাপক ড. হাসিবুর রশীদ বিশ্ববিদ্যালয়টির পঞ্চম উপাচার্য হিসেবে দায়িত্বভার গ্রহণ করেন।

গবেষণা ও প্রকাশনা
-----------------

অধ্যাপক ড. মোঃ হাসিবুর রশীদ দেশ-বিদেশে বিভিন্ন জার্নালে বহু গবেষণামূলক প্রবন্ধ প্রকাশ করেছেন।

সদস্যপদ
-------

হাসিবুর রশীদ *আমেরিকান অ্যালামনাই অ্যাসোসিয়েশন* ও *ইউরোপিয়ান অপারেশনস ম্যানেজমেন্ট*-সহ বিভিন্ন স্বনামধন্য পেশাজীবী সংগঠনের সদস্য।

পুরস্কার ও সম্মাননা
-------------------

হাসিবুর রশীদ রাজশাহী শিক্ষা বোর্ড বৃত্তি, *ইউজিসি বৃত্তি*, *বিশ্বব্যাংক বৃত্তি* এবং *কমনওয়েলথ বৃত্তি*-সহ বিভিন্ন পুরস্কার ও সম্মাননা লাভ করেছেন।

তথ্যসূত্র
---------

1. ↑  "বেরোবির নতুন ভিসি অধ্যাপক হাসিবুর রশীদ"। *কালের কণ্ঠ*। ৯ জুন ২০২১। সংগ্রহের তারিখ ৯ জুন ২০২১।
2. ↑  "ঈশ্বরদীর কৃতি সন্তান ড. মোঃ হাসিবুর রশীদ বেগম রোকেয়া বিশ্ববিদ্যালয়ের নতুন উপাচার্য"। *দৈনিক ঈশ্বরদী নিউজ*। ১০ জুন ২০২১। সংগ্রহের তারিখ ১১ জুন ২০২১।
3. 1 2 3 4 5  "Profile of Dr. MD. HASIBUR RASHID" [ড. মো. হাসিবুর রশীদের জীবনবৃত্তান্ত]। *ঢাকা বিশ্ববিদ্যালয়* (ইংরেজি ভাষায়)। সংগ্রহের তারিখ ৯ জুন ২০২১।
4. ↑  "বেরোবিতে প্রথম প্রোভিসি ড. ডিনা, ট্রেজারার ড. হাসিবুর"। *যুগান্তর*। ১০ মার্চ ২০২০। সংগ্রহের তারিখ ৯ জুন ২০২১।
5. ↑  "বিদায় নিচ্ছেন কলিমউল্লাহ, বেরোবির নতুন উপাচার্য হাসিবুর রশিদ"। *দৈনিক ইত্তেফাক*। ৯ জুন ২০২১। সংগ্রহের তারিখ ৯ জুন ২০২১।
6. ↑  "বেরোবির নতুন উপাচার্য ড. হাসিবুর রশীদ"। *রাইজিংবিডি.কম*। ৯ জুন ২০২১। সংগ্রহের তারিখ ৯ জুন ২০২১।
7. ↑  "বেরোবির দায়িত্ব নিলেন ড. হাসিবুর রশীদ"। *রাইজিংবিডি.কম*। ১৪ জুন ২০২১। সংগ্রহের তারিখ ১৪ জুন ২০২১।
২০১৮ সালের ১ জুন নয়াদিল্লিতে ভারতের কৃষি ও কৃষক কল্যাণ প্রতিমন্ত্রী কৃষ্ণা রাজ "বিশ্ব দুগ্ধ দিবস" উদযাপনের সমাবেশে ভাষণ দিচ্ছেন।
**বিশ্ব দুগ্ধ দিবস** বৈশ্বিক খাদ্য হিসেবে দুধের গুরুত্ব তুলে ধরার লক্ষ্যে জাতিসংঘের অঙ্গসংগঠন খাদ্য ও কৃষি সংস্থা ঘোষিত একটি আন্তর্জাতিক দিবস। ২০০১ সাল থেকে প্রতিবছর ১ জুন দিবসটি পালিত হয়। ডেইরি খাতের কার্যক্রম বৃদ্ধির সুযোগ সৃষ্টি করার লক্ষ্য নিয়ে দিনটি উদযাপিত হয়।

ইতিহাস
------

খাদ্য ও কৃষি সংস্থা সর্বপ্রথম ২০০১ সালে বিশ্ব দুগ্ধ দিবস উদযাপনের জন্য ১ জুনকে নির্ধারণ করে। বিশ্বের বিভিন্ন দেশে বছরের এই সময়েই দুগ্ধ দিবস উদযাপিত হতো। দিবসটি দুধ এবং দুগ্ধ শিল্পের সাথে সম্পৃক্ত কার্যক্রমে আরো মনোযোগ দেওয়ার সুযোগ প্রদান করে।

২০১৬ সাল নাগাদ বিশ্বের প্রায় ৪০টি দেশে দুধ দিবস উদযাপিত হয়। এ দিন জাতীয় অর্থনীতিতে দুগ্ধ শিল্পের গুরুত্ব তুলে ধরে বিভিন্ন কার্যক্রমের আয়োজন করা হয়।

বিশ্ব দুগ্ধ প্লাটফর্ম ২০১৮ ও ২০১৯ সালের দুগ্ধ দিবস উদযাপনের জন্য ‘‘এক গ্লাস বৃদ্ধি কর’’ (রেইজ এ গ্লাস; হ্যাশট্যাগ: #WorldMilkDay) নামে একটি বিশেষ অভিযান পরিচালনা করছে।

বিতর্ক
------

দুগ্ধজাত অমূলক স্বাস্থ্যবিষয়ক দাবি ও সেই সাথে দুগ্ধ শিল্পে প্রাণী নির্যাতনের বিষয়টিকে গুরুত্ব দিয়ে ২২ আগস্ট ‘‘বিশ্ব শিল্প দুগ্ধ দিবস’’ এর আয়োজন করা হয়েছে। কার্যক্রমটিকে এগিয়ে নেওয়ার জন্য সমর্থকেরা হ্যাশট্যাগ #WorldPlantMilkDay ব্যবহার করেন।

তথ্যসূত্র
---------

1. ↑  "Today is World Milk Day" (ইংরেজি ভাষায়)। ৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২ জুন ২০১৫।
2. ↑  "World Milk Day: 1 June 2015" (ইংরেজি ভাষায়)। সংগ্রহের তারিখ ২ জুন ২০১৫।
3. ↑  "World Milk Day"। *Food and Agriculture Organisation* (ইংরেজি ভাষায়)। এপ্রিল ১৩, ২০১৭।
4. ↑  "World Plant Milk Day - 22nd August 2017 - Celebrating the huge selection of plant based milks"। *www.worldplantmilkday.com* (ইংরেজি ভাষায়)। ২০১৭-০৮-২১ তারিখে মূল থেকে আর্কাইভ করা। সংগ্রহের তারিখ ২০১৭-০৮-২০।

বহিঃসংযোগ
---------

* খাদ্য ও কৃষি সংস্থার অফিসিয়াল ওয়েবসাইট (ইংরেজি)
* বিশ্ব দুধ দিবসের ওয়েবসাইট  ওয়েব্যাক মেশিনে আর্কাইভকৃত ২৪ ফেব্রুয়ারি ২০১৮ তারিখে (ইংরেজি)
* World Milk Day – Info, Date, History, Activities, Theme (ইংরেজি)